แจ็ค หม่า มีแนวคิดแบบใดระหว่าง ควรทำงานให้น้อยลงกับควรมีเพศสัมพันธ์ทุกวัน
ควรมีเพศสัมพันธ์ทุกวัน แจ๊ค หม่า เคยถูกวิจารณ์อย่างหนักจากการออกมาสนับสนุนวัฒนธรรมการทำงานหนักแบบ 996 โดยย้ำว่า หากทำได้ มันจะเป็นความสุขที่ยิ่งใหญ่ของชีวิต ล่าสุด เขาบอกว่า อยากให้พนักงานมีเพศสัมพันธ์ทุกวัน และแต่ละครั้งควรทำอย่างยาวนานด้วย ไม่ใช่แค่ทำงานหนัก แต่เสพรักก็ต้องหนักด้วย แจ๊ค หม่า พูดกับพนักงานในงาน Ali Day ประจำปี 2019 ของบริษัท ซึ่งจัดขึ้นเพื่อสรรเสริญความอดทน และแรงใจในการต่อสู้ของเพื่อนร่วมงานและครอบครัวของพนักงานของ Alibaba โดยหนึ่งไฮท์ไลท์ของงานคือการเฉลิมฉลองงานแต่งงานของพนักงานหนุ่มสาวของ Alibaba ซึ่งในปีนี้มีถึง 102 คู่  ในงานนี้ แจ๊ค หม่าขึ้นพูดโดยบอกว่า “เราชื่นชมถึงจิตวิญญาณของการทำงานหนักแบบ 996 แต่เราก็ต้องการชีวิตแบบ 669 ด้วย”   669 ที่หม่าพูดหมายถึง “การมีเพศสัมพันธ์” 6 ตัวแรก หมายถึง “6 ครั้ง” 6 ตัวที่สอง หมายถึง “6 วัน” 9 ตัวสุดท้าย เป็นคำพ้องเสียงในภาษาจีนที่มีความหมายว่า “ยาวนาน”   หลังจากที่มีข่าวว่าแจ๊ค หม่าพูดเรื่อง 669 ก็ทำให้เกิดกระแสความไม่พอใจในโลกอินเทอร์เน็ตจีน ใน Weibo มีผู้ใช้งานรายหนึ่งระบุว่า “ถ้าต้องทำงานแบบ 996 ทั้งวัน พอตกกลางคืนต้องมีเซ็กส์แบบ 669 ฉันคิดว่าไม่เกิน 1 เดือน ก็อาจจะต้องเข้าห้อง ICU อยู่ดี”   อันที่จริงแล้ว เข้าใจได้ ว่าทำไมแจ๊ค หม่าจึงต้องพูดแบบนี้ เพราะถ้าไปเปิดดูตัวเลขของเด็กเกิดใหม่ในจีนปี 2018 ที่ผ่านมา ถือว่าเป็นอัตราตกต่ำที่สุดนับตั้งแต่ปี 1961 เป็นต้นมา การพูดแบบนี้ก็ตีความได้ว่าหม่านั้นเดินตามแนวทางของรัฐบาลจีนที่ต้องการกระตุ้นให้คนจีนยุคใหม่มีลูกกันเยอะๆ หลังจากที่ผ่านยุคนโยบายลูกคนเดียวมาแล้ว
3.ตลาดการเงิน & ผลิตภัณฑ์และบริการทางการเงิน